

**ประกาศองค์การบริหารส่วนตำบลชีบน**

**เรื่อง โครงการประกวดไก่พันธุ์พื้นเมือง ประจำปีงบประมาณ ๒๕๕๘**

....................................................

ด้วยองค์การบริหารส่วนตำบลชีบน อำเภอบ้านเขว้า จังหวัดชัยภูมิ ได้จัดกิจกรรมโครงการส่งเสริมและสนับสนุนการสร้างความปรองดองและสมานฉันท์ของคนในชาติตามวิถีชุมชน ประจำปีงบประมาณ ๒๕๕๙ ในวันที่ ๑๘ พฤศจิกายน ๒๕๕๙ ณ ที่ทำการองค์การบริหารส่วนตำบลชีบน

ในการนี้ องค์การบริหารส่วนตำบลชีบน จึงกำหนดจัดกิจกรรม "โครงการประกวดไก่พันธุ์พื้นเมือง ประจำปี ๒๕๕๘ " เพื่อเป็นการส่งเสริมและกระตุ้นให้เกษตรกรเกิดความสนใจในการเพาะเลี้ยงและขยายพันธุ์ไก่ ด้วยคัดเลือกและปรับปรุงสายพันธุ์ไก่ ให้มีคุณภาพเป็นที่ต้องการของตลาด อีกทั้งยังเป็นขวัญกำลังใจให้เกษตรกรผู้เลี้ยงสัตว์นอกจากเกษตรกรจะมีอาหารบริโภค ลดค่าใช้จ่ายในครัวเรือนและจำหน่ายมีรายได้เสริม โดยเน้นนำแนวทางปรัชญาเศรษฐกิจพอเพียงมาใช้ในการดำรงชีวิตประจำวันของประชาชนภายในชุมชน โดยมีรายละเอียดดังต่อไปนี้

### ๑.ประเภทของการประกวด

### ๑.๑ สายพันธุ์ไก่เหลืองหางขาว

### ๑.๒ สายพันธุ์ไก่ประดู่หางดำ

### ๑.๓ สายพันธุ์ไก่พันธุ์คละสี

**เงินรางวัล**

- รางวัลชนะเลิศ เงินสด ๑,๐๐๐ บาท พร้อมประกาศนียบัตร

- รางวัลรองชนะเลิศ อันดับที่ ๑ เงินสด ๗๐๐ บาท พร้อมประกาศนียบัตร

- รางวัลรองชนะเลิศ อันดับที่ ๒ เงินสด ๕๐๐ บาท พร้อมประกาศนียบัตร

### ๒.ลักษณะเกณฑ์การตัดสินไก่สวยงาม คะแนนเต็ม ๑๐๐ คะแนน

๒.๑ ลักษณะขนาดของรูปร่างและความสมบูรณ์ของร่างกาย เช่น ขนาด น้ำหนัก อาทิ ความเต็มของกล้ามเนื้อหน้าอกกล้ามเนื้อท้องกล้ามเนื้อสะโพกกล้ามเนื้อน่องเป็นต้น  
 ๒.๒ ลักษณะความงามตามตำราโบราณ เนื่องจากไก่ที่งามตามตำราโบราณนั้นมักจะเป็นไก่ที่เก่งมีฝีมือและชั้นเชิงการต่อสู้ดี ซึ่งก็ได้แก่ได้แก่ รูปทรงและกิริยาท่าทาง ส่วนหัว ส่วนลำตัว ส่วนหาง ส่วนขา สีประจำพันธุ์ ซึ่งเป็นลักษณะเด่นในแต่ละสายพันธุ์ ตามอุดมทัศนีย์ ประกอบด้วย สีสร้อย สีหาง สีขนพื้น สีปีก สีปาก สีตา สีแข้ง สีนิ้วและสีเล็บ เป็นต้น

-2-

**๓.การให้คะแนนการตัดสิน**

**การให้คะแนนลักษณะภายนอกที่ปรากฏของไก่พื้นเมืองไทย ประกอบไปด้วย  
 ๓.๑ ลักษณะทั่วไป คือลักษณะภายนอกที่ปรากฏซึ่งจะบ่งบอกถึงความแข็งแรง บึกบึน และอดทน มีคะแนนรวมประมาณ ๔๐ คะแนน ประกอบด้วย**  
 3.๑.๑) รูปทรงและกิริยาท่าทาง (ความยาว ความสูง ท่ายืน ท่าเดิน ความปราดเปรียว ตื่นตัวฯลฯ)

3.๑.๒) ส่วนหัว (กะโหลก ใบหน้า ตา คอ จมูก ปาก หงอน ตุ้ม เหนียง คาง หู คอ และสร้อยคอ)  
 3.๑.๓) ส่วนลำตัว (ไหล่ หลัง อก ท้อง ขน ปีก สร้อยปีก สร้อยหลัง ระย้าหลัง และตะเกียบ)  
 3.๑.๔) ส่วนหาง (หางพัด หางรับ หางกะลวย ระย้าหาง กระปุกหาง และกระปุกน้ำมัน)  
 3.๑.๕) ส่วนขา (สะโพก ปั้นขา น่อง ข้อขา แข้ง เดือย เท้า นิ้ว เล็บ และเกล็ด)  
 **๓.๒ สีประจำสายพันธุ์ จะเป็นสิ่งที่บ่งบอกถึงสกุลรุนชาติความน่าเกรงขามของไก่และไก่ที่มีสกุลสูงมักจะเป็นไก่ที่มีความทรหดอดทน มีคะแนนรวมประมาณ ๔๐ คะแนน ประกอบด้วย** 3.๒.๑) สีสร้อย (สร้อยคอ สร้อยปีก สร้อยหลัง ระย้าหลัง และสร้อยใต้ปีก)  
 3.๒.๒) สีหาง (หางพัด หางรอง หางกะลวย และระย้าหาง)  
 3.๒.๓) สีขนพื้น (ขนใต้คอ ขนอก ขนท้อง ขนข้างตัว และขนน่อง)  
 3.๒.๔) สีปีก (ปีกใน ปีกนอก ปีกไซ)  
 3.๒.๕) สีปาก (ปากบน ปากล่าง ปลายปาก หรือจะงอย)  
 3.๒.๖) สีตา (นัยน์ตา (ตาดำ) รอบนัยน์ตา (รอบตาดำ))  
 3.๒.๗) สีแข้ง (หน้าแข้ง ท้องแข้ง และเกล็ด)  
 3.๒.๘) สีเดือย  
 3.๒.๙) สีนิ้ว (นิ้วกลาง นิ้วชี้ นิ้วนาง และนิ้วก้อย)  
 3.๒.๑๐) สีเล็บ  
 **๓.๓ สุขภาพอนามัย และความพร้อมในการเข้าประกวด มีคะแนนรวมประมาณ**

**๒๐ คะแนน ประกอบไปด้วย** ๓.๑) สุขภาพประมาณ ๑๐ คะแนน (สุขภาพร่างกาย สมบูรณ์แข็งแรง) ไม่เจ็บป่วย(ซึม มีน้ำตาไหล ปากเหม็น ไอ จาม มีพยาธิตา) ไม่มีหมัดหรือไร ไม่เป็นโรคใดโรคหนึ่ง ไม่พิการ (ตาบอด ปากเบี้ยว ขาหรือนิ้วเก เดือยหัก) ไม่มีความผิดปกติ (กระดูกอกคด – ยุบ เท้าเป็นหน่อ อกเป็นปรวด แข้งเป็นเหน็บเสี้ยน ซูบผอม ปีกโหว่ หัวโกร๋น ขนร่วง หงอนรู หูกลวง แข้งผุ ขี้กลาก) ไม่มีบาดแผลที่เกิดจากการจิกตี หรืออุบัติเหตุ เช่น ที่ใบหน้า หงอน แข้ง เท้า เป็นต้น ไม่ต่อปีก ต่อหาง ไม่ย้อมสีขน สีสร้อย สีหาง หรือส่วนอื่นๆ

๓.๒ ความสะอาดสดใสและความพร้อมในการประกวดประมาณ ๑๐ คะแนน คือ ไม่เปรอะเปื้อนขี้ ฝุ่น โคลน สี หรือ อื่นๆ ขนต้องเป็นมัน (ไม่แห้ง) ดวงตาแจ่มใส เชื่อง ไม่จิก จับและควบคุมง่าย จัดท่ายืนได้นิ่ง

**๔.วัน เวลา สถานที่รับสมัคร**

เปิดรับสมัครตั้งแต่ วันที่ ๙ - ๑๓ พฤศจิกายน พ.ศ.๒๕๕๘ ในวันเวลาและราชการ (เว้นวันหยุดราชการ) ตามใบสมัครแนบท้ายประกาศ ส่งใบสมัครได้ที่ สำนักปลัด องค์การบริหารส่วนตำบลชีบน อำเภอบ้านเขว้า จังหวัดชัยภูมิ โทร.๐๔๔ – ๘๑๐๓๑๑ (สามารถดาวโหลดใบสมัครได้ที่www.admin@cheebon.go.th ) (ไม่มีค่าใช้จ่ายในการสมัคร)

-**3-**

**๕.วัน เวลา สถานที่จัดการประกวด**

วันพุธที่ ๑๘ พฤศจิกายน ๒๕๕๘ ตั้งแต่ ๐๗.๓๐ น.เป็นต้นไป ณ.บริเวณสนามหน้าที่ทำการองค์การบริหารส่วนตำบลชีบน อำเภอบ้านเขว้า จังหวัดชัยภูมิ (หากไม่มารายงานตัวตามวัน เวลาที่กำหนด จะถือว่าท่านสละสิทธิ์ไม่เข้าประกวดในครั้งนี้)

ติดต่อและสอบถามรายละเอียดเพิ่มเติม ได้ที่องค์การบริหารส่วนตำบลชีบน อำเภอบ้านเขว้า จังหวัดชัยภูมิ โทร.๐๔๔ - ๘๑๐๓๑๑

จึงประกาศมาเพื่อให้ทราบโดยทั่วกัน

ประกาศ ณ วันที่ ๒๘ ตุลาคม พ.ศ. ๒๕๕๘



( นายสุวิทย์ หาญใจ )

นายกองค์การบริหารส่วนตำบลชีบน